TEVÉKENYSÉGTERV

**Anyanyelv és erkölcsi nevelés**

1. **Pókhálóábra:** IDEGEN

Gyűjtsétek össze, mi jut eszetekbe az *idegen* szó hallatán! Társításaitokat írjátok a szó köré!



1. Keressetek olyan irodalmi műveket, amelyek idegenekről szólnak! Segít a folyóirat 6. oldalán *Idegenek, vándorok, bujdosók* című olvasmány.

Pl. Janikovszky Éva: *Egy kamasz monológja*; Arany János: *Családi kör*; Kosztolányi Dezső: *A kulcs* stb.

1. **Kettéosztott napló**ban gyűjtsétek össze, hogyan viszonyulnak az „idegenhez” ezekben a műalkotásokban (pozitívan/ negatívan, elfogadóan/ kirekesztően)!
2. Olvassuk el a folyóirat 19. oldalán lévő *Idegenben* című olvasmányt!

Milyen fajta idegenséget fedeztek fel benne? Hogyan viszonyul az elbeszélő az idegenséghez? Ti hogyan élitek ezt meg?

1. Mit javasoltok, hogyan lehetne feloldani, enyhíteni a saját testemben felfedezett idegen iránti érzést?

Mit gondoltok: a folyóirat 9. oldalán olvasható *Az őrbódé* című szöveg kínálta „megoldás” megfelel a serdülőkori változások elfogadására?

1. **Csillagszórás:** Gyűjtsétek össze mindazt, amit az idegenségről elmondtunk, figyelve a következő szempontokra: Mi? Mikor? Hol? Miért? Hogyan?



1. Útravaló: Olvassátok el a folyóirat 2. oldalán lévő *Álcázás* című verset!

Készítette: Fazakas Enikő, Damó Beáta